钦定古今图书集成/明伦汇编/氏族典/第127卷 > 陈策
## 钦定古今图书集成/明伦汇编/氏族典/第127卷 > 陈策

按《无锡县志》：“策字嘉言，弘治六年进士。历户部郎中。
承命督江、浙、广东逋税，期月报足。出知饶州。姚源峒
寇与官军相持五年不下，策入其巢谕降之。会寇复
叛，策连战败之。以其地僻远，疏置万年县以镇之，夷患乃已。调守严州，擢福建左参政。奉命征汀、漳寇，道
出同安，降其剧贼苏世浩。事闻，加俸一级，迁江西左
《布政使致仕》”